
	AUDITO išvada

	DĖL BIRŠTONO SAVIVALDYBĖS 2013 METŲ

 savivaldybės biudžeto vykdymo ataskaitų rinkinio


	


2014 m. liepos 17 d. Nr. 3-16
                 Vykdydama Vietos savivaldos įstatymo 27 straipsnio 1 dalies 2 punkto 9 dalies 10 ir 17 punkto, Lietuvos Respublikos biudžeto sandaros įstatymo 37 straipsnio 3 dalies nuostatas ir 2014 metų Birštono savivaldybės kontrolės ir audito tarnybos veiklos planą, Birštono savivaldybės kontrolierė atliko Birštono savivaldybės 2013 metų biudžeto vykdymo ataskaitų rinkinio bei savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams per 2013 metus auditą.
                  Vadovybės atsakomybė.

                   Birštono savivaldybės administracijos direktorius yra atsakingas už biudžeto vykdymo ataskaitų rinkinio ir kitų ataskaitų parengimą ir pateikimą, savivaldybės lėšų ir turto valdymo, naudojimo ir disponavimo jais teisėtumą ir jų naudojimą įstatymų nustatytiems tikslams. Už savivaldybės biudžeto asignavimų naudojimo teisėtumą, asignavimų naudojimą galimu ekonomiškiausiu ir efektyviausiu būdu, programose nustatytų tikslų pasiekimą ir žemesniojo lygio ataskaitų rinkinių sudarymą atsakingi asignavimų valdytojų vadovai.
                  Auditoriaus atsakomybė.

                  Mūsų pareiga, remiantis atliktu auditu, pareikšti nuomonę dėl Birštono savivaldybės biudžeto vykdymo ataskaitų rinkinio bei savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams.
                  Auditas atliktas pagal Tarptautinių audito standartų reikalavimus, kuriuose nustatyta, kad auditą turime planuoti ir atlikti taip, kad gautume pakankamą užtikrinimą dėl biudžeto vykdymo ataskaitų rinkinio ir kitų ataskaitų duomenų tinkamo ir teisingo pateikimo, Savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstatymo nustatytiems tikslams. Audito metu surinkome įrodymus, kuriais pagrindėme Birštono savivaldybės administracijos biudžeto lėšų apskaitos sistemos ir vidaus kontrolės, biudžeto vykdymo ataskaitų rinkinio ir kitų ataskaitų parengimo ir pateikimo, Savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams vertinimus. Įvertinta, ar 2013 metų savivaldybės biudžeto vykdymo ataskaitų rinkinys visais reikšmingais atžvilgiais parengtas pagal Lietuvos Respublikos teisės aktų reikalavimus, ar juose nėra reikšmingų iškraipymų, lyginant jų duomenis su savivaldybės biudžeto asignavimų valdytojų pateiktais ataskaitų rinkiniais ir kitais pirminiais dokumentais, iš kurių jie buvo sudaryti bei  įvertinta, ar paskirti asignavimai panaudoti programose nustatytiems tikslams pasiekti, ar naudojant asignavimus nepadaryta teisės aktų pažeidimų.
             Auditas suplanuotas ir atliktas taip, kad būtų galima gauti pakankamą pagrindą tvirtinti, jog nėra reikšmingų informacijos iškraipymų asignavimų valdytojų buhalterinės apskaitos ir atskaitomybės dokumentuose, įvertinti Savivaldybės administracijos sukurtas ir taikomas kontrolės priemones tinkamai informacijai iš kitų asignavimų valdytojų gauti,  įvertinta Savivaldybės biudžeto asignavimų pagal programas vykdymas bei skirtų savivaldybės biudžeto lėšų panaudojimo teisėtumas.
             Manome, kad surinkti  audito įrodymai dėl Birštono savivaldybės 2013 metų biudžeto vykdymo ataskaitų rinkinio teisingumo ir dėl savivaldybės lėšų ir turto valdymo, naudojimo, disponavimo jais teisėtumo suteikia pagrindą nuomonei pareikšti.


Remiantis audito rezultatais, mūsų nuomone 2013 metų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktų reikalavimus, nustatytus jo sudarymui. Birštono savivaldybės administracijoje ir kitose biudžetinėse įstaigose valdant, naudojant ir disponuojant savivaldybės lėšomis ir turtu, reikšmingų neatitikimų Lietuvos Respublikos teisės aktuose nustatytiems reikalavimams, nenustatyta.

           Audito metu atliktas Aiškinamojo rašto, kuris yra pridėtas prie audituoto 2013 metų Birštono savivaldybės biudžeto vykdymo ataskaitų rinkinio, patikrinimas. Už šį Aiškinamąjį raštą atsakinga Savivaldybės administracija. Mūsų pareiga, remiantis atliktu patikrinimu pareikšti nuomonę ar administracijos parengtame Aiškinamąjame rašte pateikti duomenys atitinka biudžeto vykdymo ataskaitų rinkinyje pateiktiems duomenims.
         Remdamasi atliktu patikrinimu, nustatyta, kad pateiktame Aškinamąjame rašte nepastebėta jokių reikšmingų neatitikimų lyginant su 2013 metų biudžeto įvykdymo ataskaitų rinkinio ataskaitomis  ir kitomis ataskaitomis iš kurių jis buvo sudarytas.  

        Audito išvadą pateikiame kartu su audito ataskaita.
Savivaldybės kontrolierė



Zita Pranckevičienė

	
	


